recursal/SuperWikiNEXT-32B huggingface dataset:
**Kaisa El Ramly** (s. 1975 Helsinki) on suomalainen elokuvaohjaaja ja näyttelijä.

El Ramly isä on egyptiläinen hydrogeologi ja äiti suomalainen. Isän työn takia he asuivat useissa eri maissa kun El Ramly oli lapsi, ja perheen kotikieli oli englanti. Kun hän oli 12-vuotias muutti äitinsä ja siskonsa kanssa Suomeen. El Ramly yritti Teatterikorkeakouluun kolmesti pääsemättä sinne, ja lähti lopuksi opiskelemaan Tšekkiin, Prahan teatteriakatemiaan josta hän valmistui näyttelijäksi vuonna 2001. Sen jälkeen hän ollut muun muassa Turun kaupunginteatterissa kiinnitettynä. Elokuvaohjaajaksi hän valmistui Taiteiden ja suunnittelun korkeakoulun (Aalto) elokuva- ja lavastustaiteen laitokselta 2016. El Ramlyn ensimmäisen pitkän elokuvan esikoisohjaus oli Pakoja ja haaveita, joka sai ensi-iltansa 1. joulukuuta 2023. Hän on ohjannut myös 3-osaisen draamakomedian *Kriittinen piste* joka esitettiin Ylellä vuonna 2024.

Viitteet
--------

1. ↑  Kaisa El Ramly *E-talenta*. Viitattu 27.9.2023.
2. ↑  Luotonen, Mervi: Rempseä heittäytyjä *Turun Sanomat*.  31.10.2008. Viitattu 27.9.2023.
3. 1 2  Suojanen, Armi: Helsinkiläisen elokuvaohjaaja Kaisa El Ramlyn road movie tähtää kansainväliseen menestykseen: "Ei uskalleta elää, kun pelätään kuolemaa" *Helsingin Uutiset*.  8.8.2022. Viitattu 27.9.2023.
4. ↑  Kääntä, Maija: Kaisa El Ramlyn esikoisohjaus on vauhdikas ja äänekäs matkakuvaus elämästä ja kuolemasta – arviossa Pakoja & haaveita *Kulttuuritoimitus*.  4.12.202. Viitattu 27.2.2024.
5. ↑  Pakoja & Haaveita *Finnkino*. Viitattu 27.2.2024.
6. ↑  Kriittinen piste *Yle Areena*. Viitattu 27.2.2024.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |
|  |
| Henkilöt | 
* Ritva
* Elonet

 |

 |
**Gabriello Puliti** (1583? Montepulciano – 1644 Trieste tai Cres) oli italialainen säveltäjä, urkuri ja kuoromestari. Hän kuului fransiskaaneihin.

Puliti opiskeli musiikkia Basilica di Santa Crocessa Firenzessä. 1600-luvun ensimmäisinä vuosina hän työskenteli luostareissa Pontremolissa ja Piacenzassa. Vuonna 1604 Puliti lähti luostariin Pulaan, ja vuonna 1605 hän oli *maestro di cappella* Muggiassa. Vuosien 1606–1624 välillä hän työskenteli moneen otteeseen Koperin tuomiokirkossa ja saman kaupungin luostarissa. Puliti vietti jaksoja myös Triestessä, Piranissa, Labinissa ja Pagilla ennen toimintaansa Triesten tuomiokirkon urkurina vuosina 1630–1638.

Puliti oli säveltäjänä huomattavan tuottelias. Hänen tuotantoonsa kuuluu sekä hengellistä että maallista musiikkia, kuten messuja ja madrigaaleja. Hänen myöhäisin tiedossa oleva teoksensa *Salmi dominicali* (1635) on merkitty teokseksi XXXVI. Puliti sai fransiskaaneilta *magister musices* -arvonimen 27. helmikuuta 1633.

Lähteet
-------

1. 1 2 3  Ivano Cavallini, Puliti, Gabriello Treccani, viitattu 27.3.2024 (italiaksi)
**Leena Paasio** (s. 1974 Rauma) on suomalainen kirjailija ja äidinkielen ja kirjallisuuden opettaja. Paasio on kotoisin Raumalta ja valmistunut filosofian maisteriksi Turun yliopistosta pääaineenaan suomen kieli. Paasio on Itämeri-lähettiläs ja harrastaa purjehdusta.

**Henkilötiedot**

**Syntynyt**

1974

Rauma

**Ammatti**

Äidinkielen ja kirjallisuuden lehtori

**Kirjailija**

**Äidinkieli**

suomi

**Tyylilajit**

Nuortenkirjat, kaunokirjallisuus, oppikirjat, tietokirjat

**Aiheesta muualla**

Paasio on työskennellyt äidinkielen ja kirjallisuuden lehtorina Helsingin Suomalaisessa Yhteiskoulussa vuodesta 2000. Hän on kirjoittanut työryhmässä oppikirjasarjan *Loitsu*, ja hänet valittiin vuoden 2012 mediakasvattajaksi. 

Paasion esikoisteos *Melkein äiti* (2015) käsittelee äitipuoleutta ja lapsettomuutta ja on Kosmos-kustantamon ensimmäinen romaani. *Menetetty tyttö* (2017) on Paasion toinen aikuisille suunnattu romaani.

Paasion Itämeri-duologia *Harmaja luode seitsemän* (2022) ja *Bengtskär itä kahdeksan* (2023) kertovat kilpapurjehduksesta ja Itämeren suojelusta. Teosten pohjalta on tehty Ahaa Teatterin esitys *Pinnan alla* (2024). *Harmaja luode seitsemän* oli vuonna 2023 Nuoris Aleksis -palkintoehdokkaana ja *Bengtskär itä kahdeksan* voitti Blogistanian kuopus 2023 -kirjallisuuspalkinnon.

Paasion perheeseen kuuluvat aviomies, yksi tytär ja kaksi tytärpuolta.
Joseph Pennell tekemässä grafiikkaa.
**Joseph Pennell** (4. kesäkuuta 1857 – 23. huhtikuuta 1926) oli yhdysvaltalainen taiteilija ja kirjailija. Pennell syntyi Philadelphiassa, mutta kuten läheinen ystävänsä James McNeill Whistler matkusti myöhemmin Eurooppaan ja asettui Lontooseen. Pennell julkaisi lukuisia kirjoja (monet niistä yhteistyössä vaimonsa Elizabeth Robins Pennellin kanssa), mutta hänen ominta alaansa olivat etsaukset ja litografiat, ja hänet tunnettiin arvostettuna kuvittajana. Pennellien läheinen suhde Whistleriin johti taiteilijan elämäkerran kirjoittamiseen vuonna 1906.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Joseph Pennell**.
* The Winterthur Library Katsaus Joseph Pennellin töiden kokoelmaan.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Australia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Auckland
* South Australia
* Scientific illustrators
* KulturNav
* Museum of Modern Art
* Musée d'Orsay
* Victoria
* RKD Artists
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
Bonifazio Graziani
**Bonifazio Graziani** (1604/5 Marino – 15. kesäkuuta 1664 Rooma) oli italialainen säveltäjä ja pappi.

Graziani työskenteli varhaisella urallaan muusikkona ja pappina Marinossa ja Frascatissa. Hän muutti Roomaan vuonna 1646. Siellä hän oli Il Gesù -kirkon ja vuodesta 1648 myös Rooman paavillisen suurseminaarin maestro di cappella. Vuonna 1663 Graziani valittiin maestro de cappellojen päälliköksi. Hänen tuotantoonsa kuuluvat esimerkiksi oratoriot *Adae* ja *Filii prodigi*. Lisäkksi hän sävelsi messuja, psalmeja ja motetteja.

Grazianilla oli kaksi veljeä, joista toinen oli kastraattilaulaja. Paavi Aleksanteri VII myönsi Grazianin kuoltua tämän suvulle eksklusiiviset oikeudet julkaista postuumisti säveltäjän käsikirjoituksia.

Lähteet
-------

1. 1 2 3  Nicolas Slonimsky, Laura Kuhn, Dennis McIntire, Graziani, Bonifazio Baker’s Biographical Dictionary of Musicians, viitattu 16.3.2024 (englanniksi)
2. 1 2 3 4  Bonifazio Graziani Kennedy Center, viitattu 16.3.2024 (englanniksi)

Aiheesta muualla
----------------

* IMSLP: nuotteja
**María Olvido Gara Jova** (s. 13. kesäkuuta 1963 México, Meksiko) taiteilijanimeltään **Alaska**, on espanjalais-meksikolainen laulaja, lauluntekijä, näyttelijä ja tv-persoona. Hän syntyi Meksikossa, mutta muutti 1970-luvun alussa perheineen Espanjaan. Alaska on yksi näkyvimpiä hahmoja kahdeksankymmentäluvun Madridin vastakulttuuriliikkeessä. Hänet tunnetaan Kaka de Luxe, Pegamoides ja Dinarama -nimisistä kokoonpanoista. Alaska ja Dinaraman suurimpia hittejä olivat *Ni tú ni nadie* ja *A quién le importa*. Vuonna 1980 hän esiintyi myös Pedro Almodóvarin elokuvassa *Pepi, Lui, Bom y otras chicas del montón*. Alaska perusti Fangoria-nimisen yhtyeen Nacho Canutin kanssa 1989. Fangoria tunnetaan muun muassa hitistään *Retorciendo palabras*.

Alaska Fangorian konsertissa vuonna 2005.
Vuonna 2011 Espanjan MTV alkoi lähettää tositv-sarjaa *Alaska ja Mario*, seuraten taiteilijaparin elämää. Ohjelma on tyyliltään kuin *The Osbournes*. Maaliskuussa 2018 ilmoitettiin, että show saa kolmen vuoden tauon jälkeen jatkoa.

Palkinnot
---------

* Gold Medal for Merit in Fine Arts (2014)
* Dame of the Cross of the Order of Dos de Mayo (1989)

Lähteet
-------

1. 1 2 3  Olvido Gara. (Arkistoitu – Internet Archive) Spain is culture. Viitattu 29.1.2020 (englanniksi)
2. ↑  ¿Por qué los 80 son tan míticos, El mundo 15.8.2002. Viitattu 4.4.2018.
3. ↑  Alaska y Mario graban la quinta entrega del 'reality' sobre su vida, 20minutos 1.3.2018. Viitattu 4.4.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
	+ 2
* Katalonia
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Grumman** (sittemmin Northrop Grumman) **EA-6B Provler** on yhdysvaltalainen kaksimoottorinen elektronisen sodankäynnin lentokone, jota Grumman valmisti lentotukialuskäyttöön.

Suunnittelu
-----------

EA-6 suunniteltiin 1960-luvulla. EA-6:n varhainen prototyyppi oli suoraan A-6 -rynnäkkökoneen rungolla valmistettu **EA-6A**. Pian sen jälkeen kehitettiin kuitenkin edistyksellisempi **EA-6B**, joka sisälsi enemmän muutoksia A-6:n nähden. Koneen runko suunniteltiin uusiksi, koska esimerkiksi miehistön määrä muutettiin kahdesta neljään. EA-6B korvasi A-mallin ja useita vanhemia saman tehtävän koneita käyttöönottonsa jälkeen 1970-luvulla.

EA-6B suunniteltiin lentotukialuskäyttöiseksi lentokoneeksi, jonka rooli taistelussa on elektroninen sodankäynti. Koneen päätehtävänä oli tukea sotilastoimintaa häiritsemällä vihollisen sähköistä toimintaa elektronisilla vastalaitteillaan, kuten tutkanjumittimilla. Kone pystyi laitteillaan myös elektroniseen tiedusteluun ja vihollisen tutkien tuhoamiseen tutkaan hakeutuvilla ohjuksilla. Kone pystyi kantamaan neljä AGM-88 HARM -ohjusta. Koneen miehistö koostui neljästä henkilöstä; lentäjästä ja kolmesta "elektronisten vastatoimien upseerista".

Käyttö
------

Prowler laskeutuu lentotukialus *USS George H.W. Bushille*
EA-6B oli Yhdysvaltain laivaston ja merijalkaväen palveluksessa vuodesta 1970 lähtien. Se lensi lähes jokaisessa Yhdysvaltojen sotilasoperaatiossa vuosina 1972–2019. Näihin lukeutuu muun muassa Grenadan miehitys, Persianlahden sota, Afganistanin sota ja Irakin sota. Kone oli tärkeä vihollisen tutkien häiritsemisessä, tuhoamisessa ja ilmaiskujen avustamisessa. EA-6B -koneita valmistettiin 170, joista yhtäkään ei menetetty taitelussa, mutta 50 tuhoutui historian aikana onnettomuuksissa.

Konetyyppi poistettiin laivaston palveluksesta vuonna 2015 ja merijalkaväen palveluksesta vuonna 2019. Korvaava lentokone on Boeing F/A-18E/F Super Hornet pohjainen EA-18G Growler. Vanhoja koneita on nykyään näytillä museoissa.

Tekniset tiedot (EA-6B)
-----------------------

*Lähde:* 

**Yleiset ominaisuudet**

* **Miehistö:** 4; lentäjä, 3 ELSO-upseeria
* **Pituus:** &&&&&&&&&&&&&018.024000018,24 m
* **Kärkiväli:** &&&&&&&&&&&&&016.&&&&0016 m
* **Korkeus:** &&&&&&&&&&&&&&05.0800005,08 m
* **Tyhjäpaino:** &&&&&&&&&&014134.&&&&0014 134 kg

**Suoritusarvot**

* **Suurin nopeus:** &&&&&&&&&&&01048.&&&&001 048 km/h
* **Matkalentonopeus:** &&&&&&&&&&&&0774.&&&&00774 km/h
* **Toimintasäde:** &&&&&&&&&&&03745.&&&&003 745 km
* **Lakikorkeus:** &&&&&&&&&&011500.&&&&0011 500 m

**Aseistus**  

* 5 kiinnityspistettä; yksi kesellä rungon alla kaksi kummankin siiven alla
	+ AGM-88 HARM
	+ Litening-maalinosoitussäiliö (Merijalkaväki)
	+ lisäpolttoainetankkeja

Lähteet
-------

1. ↑  EA-6 *history.navy.mil*.  Arkistoitu 7.4.2007. Viitattu 3.4.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Northrop Grumman EA-6B Prowler
**QuteCom** (aiemmin WengoPhone) on vapaa ja ilmainen QuteCom-nimisen avoimen lähdekoodin yhteisön kehittämä ohjelma ranskalaisesta Wengo VoIP -pikaviestintäohjelmasta Windows-, Linux- ja Mac OS -käyttöjärjestelmiin. QuteComin ominaisuuksia ovat äänipuhelu, videoneuvottelu, tekstiviestin lähetys, chat ja läsnäolo. QuteCom mahdollistaa maksuttoman ääni- tai videopuhelun tietokoneelta toiseen SIP-yhteensopivaan VoIP-ohjelmaan. Sillä voi siis soittaa äänipuheluita lankapuhelimiin ja matkapuhelimiin sekä lähettää tekstiviestejä ja olla videoneuvotteluissa. Yhtäkään näistä ominaisuuksista ei ole sidottu yksittäiseen SIP-palveluntarjoajaan ja sitä voidaan käyttää minkä tahansa markkinoilla olevan palveluntarjoajan kanssa toisin kuin suljetun tekniikan järjestelmissä kuten Skype ja muut vastaavat. SIP-yhteensopivia palveluja ovat muun muassa Microsoftin Messenger, Yahoon Messenger, AOL Messenger, Google Talk, ICQ ja Jabber.

Historia
--------

QuteComin kehistys alkoi syyskuussa 2004. Ensimmäinen julkistettu versio oli 0.949.

Tammikuussa 2008 alkuperäinen kehittäjä Wengo siirsi projektin sponsoroinnin MBDSYS-yritykselle, jonka myötä nimeksi vaihtui *QuteCom*. Siirron taustalla oli Wengon keskittyminen muihin liiketoiminta-alueisiin.

Puhelut
-------

PC-koneelta toiselle PC-koneelle -puhelut ovat Hifi-laatua ja käyttävät useita koodekkeja kuten ILBC, AMR-WB, PCMA, PCMU, AMR ja GSM. On mahdollista aloittaa keskustelu toisten saman ohjelman tai minkä tahansa muun SIP-protokollaa tukevan ohjelman (kuten Gizmo) käyttäjän kanssa. QuteCom mahdollistaa videoneuvottelut ffmpeg-ohjelman kautta.

QuteCom käyttää lankaliittymäpuheluihin oletuksena ranskalaista Wengoa, joka on pääsponsorina OpenWengo-projektille. QuteComilla on kuitenkin mahdollista käyttää muita SIP-palveluntarjoajia kuten VoIPBusteria. Tämä mahdollisuus on käyttäjälle lisäetu. Hän voi käyttää kulloinkin sitä SIP-operaattoria, joka on hänen puhelulleen edullisin.

Protokolla
----------

Protokollana käytetään standardia SIP-tekniikkaa.

Käyttöliittymä
--------------

QuteComin käyttöliittymä on hyvin samantapainen muiden VoIP-ohjelmien kanssa kuten Gizmo ja Skype. Käyttöliittymän pääsivulta voi siirtyä välilehtien kautta puhelinluetteloon, soittolokiin ja myös SIP-tunnuksen hallintaan. Teknisesti se on ohjelmoitu QT/C++:lla.

Ominaisuudet
------------

* SIP-yhteensopivuus
* Riippumattomuus palveluntarjoajasta
* Mahdollistaa tekstiviestien lähetyksen Ranskaan (toimii myös suomalaisiin matkapuhelimiin)
* Toimii myös NAT-järjestelmissä
* Äänelliset hymiöt
**Psilotopsida** on pieni kasvien luokka, johon kuuluu kolme sukua ja 12 lajia. Nämä kasvit ovat primitiivisiä itiöiviä kasveja, joilla ei ole juuria tai lehtiä. Niiden rakenne on hyvin yksinkertainen verrattuna monimutkaisempiin kasveihin, Psilotopsidoilla ei ole varsinaisia lehtiä, vaan niiden fotosynteesi tapahtuu pienten suomumaisia rakenteita sisältävien oksastojen avulla.

Psilotopsidat ovat usein kääpiömäisiä ja elävät luonnostaan kosteissa trooppisissa ja subtrooppisissa ympäristöissä eri puolilla maailmaa. Niitä löytyy erityisesti sademetsistä, kosteikoista, lehtimetsistä ja vuoristoalueiden kosteikoista. Näitä kasveja on tavattu esimerkiksi Aasiassa, Afrikassa, Etelä-Amerikassa, Australiassa ja Tyynenmeren saarilla. Ne viihtyvät yleensä varjoisissa ja kosteissa ympäristöissä, kuten lehtomaisissa alueissa tai kosteikoilla, joissa ne voivat kasvaa sammalen ja muiden kosteikkokasvien kanssa.

Suvut
-----

* Haarusanikkaiset (*Psilotum*)
* *Tmesipteris*
* *Psilotopsis*

Lähteet
-------

1. ↑  Psilotopsida (Whisk Ferns) *The Biology Primer*. Viitattu 1.3.2024. (englanniksi)
2. ↑  Psilotopsida | fern taxon | Britannica *www.britannica.com*. Viitattu 1.3.2024. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q132139
* Wikispecies: Psilotopsida
* APNI: 223611
* EPPO: 1PSIC
* Fossilworks: 54752
* GBIF: 7219203
* iNaturalist: 152073
* IRMNG: 1237
* ITIS: 17003
* NCBI: 3235
* NZOR: 56fc5d80-0b0f-4f31-8f75-bd9674da8aa4
* Tropicos: 43000108
* VicFlora: 6ac15e8e-70de-11e6-a989-005056b0018f
* WoRMS: 596329

 |

 |
**Toivo Mauri Kaipio**, vuoteen 1900 *Laurén* (25. helmikuuta 1882 Tampere – 17. helmikuuta 1949 Tampere) oli suomalainen filosofian maisteri, toimitusjohtaja ja kauppaneuvos.

Kaipion vanhemmat olivat talonomistaja Tuomas Mauri Laurén ja Gustava Sofia Sillman (Oksala). Hän pääsi ylioppilaaksi Tampereen reaalilyseosta 1901 ja valmistui Helsingin yliopistosta filosofian kandidaatiksi 1906 ja filosofian maisteriksi 1907.

Kaipio toimi pankki- ja liikemiehenä Tampereella ja Vaasassa vuodesta 1907 alkaen. Hän oli vuonna 1916 omistukseensa hankkimansa tamperelaisen *G. R. Grundströmin Kassakaappitehdas Oy*:n (vuodesta 1935 Kaipio Oy) toimitusjohtajana ja hän sai kauppaneuvoksen arvon 1939.

Vuonna 1914 Kaipio perusti yhdessä kuvanveistäjä Adolf Aarnon ja Juho Sohlmanin kanssa *Suomen Graniitti Oy*:n joka toimii nykyisin nimellä *Tampereen Kovakivi Oy*. Yhtiö louhii Kurun harmaata graniittia Kurussa Niemikylän louhoksella.

Kaipio omisti Tampereella Pirkankatu 2:ssa sijainneen Kaipion talon. Kaipio omisti Wuolteen kartanon Hämeenlinnan Hauholla. Hän oli vuodesta 1914 lähtien naimisissa Aina Ingrid Langin kanssa.

Lähteet
-------

1. 1 2 3 4  Ylioppilasmatrikkeli 1901, matrikkelinumero 27545
2. 1 2  Veikko Huuska : *Vapaamuurareita kansakunnan kaapin päällä. Osa II*, Uusi Suomi Puheenvuoro 7.9.2016
3. ↑  *Elomaat pyörittävät perinteistä kivifirmaa jo neljännessä sukupolvessa. Kurun graniitti kantaa satavuotiasta perheyritystä*, Ylöjärven Uutiset 20.8.2014
4. ↑  Liuttunen, Antti: *Kadonneet kaunottaret: Tampereen rakennushistoriaa*, s. 235. Tampere: Tampereen museot, 2018. ISBN 978-951-609-935-7.
5. ↑  Tiina Miettinen: Tourun kartanosta Wuolteen kartanoksi *Kaurakarpion mitalla*.  tiistai 17. maaliskuuta 2020. Viitattu 3.4.2024.

Aiheesta muualla
----------------

* SKS biografiakeskus : Suomen talouselämän vaikuttajat : Kauppaneuvos Toivo Kaipio (1882–1949)
**Jarmo Jaakko Juhani "Eetu" Tuominen** (1. tammikuuta 1954 Ruovesi – 3. marraskuuta 1988 Ruovesi) oli suomalainen kitaristi. Hänet muistetaan parhaiten Juice Leskinen & Coitus Int- ja Kontra-yhtyeiden kitaristina.

Tuominen oli kotoisin Ruoveden Muroleesta. Soitettuaan vuoden Nolo et Rähjä -yhtyeessä hän liittyi Juice Leskisen Coitus Int -yhtyeeseen, jonka mukana hän teki yhtyeen kaksi levyä. Tuominen lauloi Coitus Intin toisen albumin kappaleen "Nuku". Yhtye lopetti vuonna 1975, ja vuonna 1976 Tuominen soitti Moog Konttisen ja Veltto Virtasen Virtanen-yhtyeen viimeisellä singlellä. Tämän jälkeen Tuominen lähti Moog Konttisen seuraavaan yhtyeeseen, Kontraan, jossa soitti kitaraa yhtyeen alusta loppuun asti. Tuominen tuli mukaan Seppo Tammilehdon perustamaan Seppo Tammilehto Good Times Bandiin vuonna 1983 ja teki yhtyeessä pari vuotta etupäässä ravintolakeikkoja Tampereella.

Vuonna 1987 Tuominen liittyi Seppo "Säppi" Hakasalon uuteen Säppi-yhtyeeseen. Hän ehti olla mukana yhtyeen ensimmäisellä albumilla mutta kuoli Tampereella loppuvuodesta 1988.

Lähteet
-------

* Heikkinen, Antti: *Risainen elämä. Juice Leskinen 1950-2006*
* Pertsa Tolosen kotisivu
* Suomen äänitearkiston tietokanta vuosilta 1901 - 1999[vanhentunut linkki]
* Moog Konttinen - lehtijutut / Mauri-Herra
* Eetu Tuominen Discography at Discogs
* Finnmusic.net
* Minä - Sunnuntailapsi -DVD

### Viitteet

1. ↑  Jarmo Jaakko Juhani Tuominen, Ruoveden hautausmaa, Ruovesi, osasto 12, hautasija 587, viitattu 28.3.2024
2. ↑  Irina Tuomainen, Nolo&Rähjä pitää 50-vuotiskeikan Muroleessa, Ruovesi-Lehti, 31.7.2020

Aiheesta muualla
----------------

* Coitus Int Myyrmäellä vuonna 1974
* YLE Elävä arkisto: Kontravirtanen - Nainen valepuvussa[vanhentunut linkki]
**Kalle Jalkanen** (10. toukokuuta 1907 Suonenjoki – 5. syyskuuta 1941 Kirjasalo, Inkeri) oli suomalainen kilpahiihtäjä ja olympiavoittaja.

Ura
---

Jalkasen suoritus vuoden 1936 talviolympialaisten viestinhiihdon ankkuriosuudella on jäänyt suomalaiseen urheiluhistoriaan. Viimeisessä vaihdossa matkaan lähtiessään Jalkanen oli jäljessä Norjan Bjarne Iversenia minuutin ja 22 sekuntia. Kun osuutta oli hiihdetty vähän yli puolet, oli Jalkanen ottanut Iversenin jo kiinni. Eräässä alamäessä Jalkanen kuitenkin sylkäisi ja samalla hänen tekohampaansa lensivät hankeen. Hän palasi hakemaan ne ja norjalainen pääsi uudelleen johtoon. Puoli kilometriä ennen maalia Jalkanen saavutti Iversenin ja voitti lopulta kuudella sekunnilla. Lisäksi hänen osuusaikansa oli koko kilpailun nopein.

Seuratasolla Jalkanen edusti Iisveden Vesaa (TUL), Iisveden Kiriä, Helsingin Hiihtäjiä ja Lappeenrannan Urheilu-Miehiä. Hän oli 1930-luvun huippuhiihtäjistä ainoa Työväen urheiluliiton kasvatti. Jalkasen uran erikoisuus oli se, että hän voitti olympiakullan ja maailmanmestaruuden, mutta ei koskaan Suomen mestaruutta.

Jalkanen työskenteli uransa aikana maatyömiehenä, sahatyömiehenä, suksivoidevalmistajana ja kahvilanpitäjänä Suonenjoella ja vuodesta 1937 varastokirjanpitäjänä Paraisten Kalkkivuori Oy:llä Lappeenrannassa. Jalkanen oli naimisissa, ja hänellä oli kaksi tytärtä, joista nuorempi syntyi vasta hänen kuolemansa jälkeen.

Korpraali Jalkanen kaatui rintamalla jatkosodassa astuttuaan miinaan Inkerin Kirjasalossa.

  

Laulajalegenda Kari Tapio (1945-2010) oli Kalle Jalkasen veljenpoika.

Saavutuksia
-----------

* olympiakultaa Garmisch-Partenkirchen 1936 (hiihto, 4 × 10 km viesti)
* maailmanmestari Lahti 1938 (50 km)
* kaksi MM-hopeaa 1937 (18 km ja viesti)
* MM-pronssi 1938 (18 km)

Lähteet
-------

* Antti O. Arponen: Viestisankarit. Kalle Jalkasen ja Matti Lähteen elämäntarinat. 2005.

### Viitteet

1. ↑  Jalkanen, Kalle *Suomen sodissa 1939–1945 menehtyneet*. Arkistolaitos.  Arkistoitu 19.10.2021. Viitattu 2.3.2017.
2. 1 2  Silvennoinen, Santtu: Suomen hiihtokuninkaan kuolema kostettiin verisesti – majuri teloitti neljä sotavankia *Iltalehti*.  30.10.2016. Viitattu 22.9.2021.

Aiheesta muualla
----------------

* Keijo K. Kulha: / Jalkanen, Kalle (1907–1941) *Kansallisbiografia-verkkojulkaisu (maksullinen)*.  11.10.2000. Helsinki:  Suomalaisen Kirjallisuuden Seura.
* Suomen suurvoitto Salpausselän 50 km:llä. Kalle Jalkanen ylivoimainen maailmanmestari Pekka Vannisen hiihdettyä harhaan, Helsingin Sanomat, 01.03.1938, nro 58, s. 10, Kansalliskirjaston digitaaliset aineistot

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Suomi (KANTO)

 |
|  |
| Henkilöt | 
* Kansallisbiografia
* Biografiasampo

 |

 |
**Francesca** on taiteilija Väinö Blomstedtin temperamaalaus kankaalle, 51×38 cm, vuodelta 1897. Ateneumin taidemuseo tallensi sen kokoelmiinsa vuonna 1927.

Väinö Blomstedtin Francesca muistuttaa joiltain osin Italian vanhojen kirkkojen freskoja. Tätä vaikutelmaa luovat sen madonnamainen Francesca, läpikuultavat väripinnat sekä maalauksen pysähtynyt, hieman taianomainen tunnelma. Maalaus vie katsojan toiseen maailmaan, se on unen ja unohduksen valtakunta. Väripinnan alla on kuin vaaleanruskea kangas, joka luo yleisvärisävyn maalaukselle.

Blomstedtin Francescan lähtökohta on Danten Jumalaisen näytelmän kohtaus, jossa runoilija tapaa Helvetissä ikuiseen kaipaukseen tuomitut langenneet rakastavaiset, Francesca di Riminin ja Paolon. Unikon tuoksu, muistot, unet ja näyt luovat yhdessä näkymättömän, katsojan pysähdyttävän todellisuuden.

Väinö Blomstedt opiskeli 1890-luvun puolivälissä Pariisissa Paul Gauguinin ateljeessa. Tämä oli tärkeä ajanjakso hänen siirtyessään sen jälkeen yhä enemmän symbolismiin, sen aiheisiin ja ilmaisuun.

Lähteet
-------

Anja Olavinen: Väinö Blomstedt: Francesca. Teoksessa Ateneum-opas. Toim. Timo Huusko, 2007, s.59.

Aiheesta muualla
----------------

* Teos Suomen Kansallisgallerian sivuilla: Kokoelmat: Francesca. [vanhentunut linkki]
**Kleomedes Astypalaialainen** (m.kreik. Κλεoμήδης ὁ Ἀστυπαλαιεύς, *Kleomēdēs ho Astypalaieus*, lat. *Cleomedes Astypalaensis*; 500/400-luku eaa.) oli antiikin kreikkalainen, joka oli kotoisin Astypalaiasta. Hän voitti nyrkkeilyn 72. olympiadin eli vuoden 492 eaa. Olympian kisoissa.

Pausanias ja Plutarkhos kertovat Kleomedeestä seuraavan legendan. Hän surmasi kisaottelussa vastustajansa, epidauroslaisen Ikkoksen, ja tuomarit eli *hellanodikai* päättivät hänen syyllistyneen epärehellisiin keinoihin ja ottivat häneltä pois hänen voittonsa. Hän palasi häpeissään kotiinsa Astypalaiaan ja kaatoi siellä yhden poikien koulun pylväistä, niin että koko rakennus romahti ja kaikki alle jääneet kuolivat. Astypalaialaiset olivat aikeissa kivittää hänet kuoliaaksi, ja hän pakeni Athenen temppeliin. Siellä hän meni piiloon kirstuun. Hänen takaa-ajajansa yrittivät pitkään avata kirstun ja hajottivat sen lopulta palasiksi. Kleomedes ei kuitenkaan ollut siellä. Astypalaialaiset pyysivät neuvoa Delfoin oraakkelilta, ja saivat seuraavan vastauksen:

> 
> »ὕπατος ἡρώων Κλεομήδης Ἀστυπαλαιεύς  
> ὅν θυσίαις τιμᾶθ᾽ ὡς μηκέτι θνητὸν ἐόντα.»
> »*hypatos hērōōn Kleomēdēs Astypalaieus  
> hon thysiais timāth᾽ hōs mēketi thnēton eonta.*»
> »Viimeinen heeroksista on astypalaialainen Kleomedes.  
> Kunnioittakaa häntä uhrein, sillä hän ei ole enää kuolevainen.»
> 
> 
> 

Siitä lähtien astypalaialaiset kunnioittivat häntä heeroksena.

Lähteet
-------

1. 1 2 3 4  Smith, William: "Cleomedes (2)", *Dictionary of Greek and Roman Biography and Mythology*. Boston: Little, Brown and Company, 1849–1867. Teoksen verkkoversio. (englanniksi)
2. ↑  Pausanias: *Kreikan kuvaus* 6.9.6–6.9.8 (kreik.) (engl. käännös); Plutarkhos: *Kuuluisien miesten elämäkertoja*, Romulus 28 (kreik.) (engl. käännös).
3. ↑  Cleomedes *Encyclopedia Mystica*. Viitattu 4.3.2024. (englanniksi)
**Erich Dagobert von Drygalski** (9. helmikuuta 1865, Königsberg – 10. tammikuuta 1949, München) oli saksalainen maantieteilijä ja glasiologi, joka tunnetaan etenkin vuosina 1901–1903 johtamastaan ja *Gaussin* Etelämanner-retkikunnastaan.

Ura
---

Vuosina 1892–1893 von Drygalski johti saksalaista Länsi-Grönlannin-retkikuntaa, joka tutki jäätiköiden liikettä. Vuonna 1891 hän oli käynyt alueella valitsemassa sopivan tutkimuspaikan.

Vuonna 1899 von Drygalski nimitettiin Berliinin yliopiston maantieteen ja geofysiikan professoriksi. Sitä seuraavana vuonna hänet valittiin johtamaan Saksan hallituksen tukemaa *Gaussin* retkikuntaa, joka lähti vuonna 1901 kohti Etelämannerta. Retkikunta juuttui jäihin noin 80 kilometrin päähän Vilhelm II:n maan rannikosta, mikä rajoitti tehtyjen tutkimusten mittakaavaa. Takaisin Saksaan retkikuntalaiset saapuivat vuonna 1903. Matkan aikana tehtyjen tutkimusten tulokset julkaistiin kahdessakymmenessä osassa vuosien 1905–1931 välillä.

Vuosina 1906–1934 von Drygalski toimi maantiedon professorina Münchenin yliopistossa. Vuonna 1910 hän oli osallisena Ferdinand von Zeppelinin johtamalla Huippuvuorten tutkimusmatkalla. Matkan aikana hän tutki jäätiköiden vaikutusta maaston ominaisuuksiin. Ensimmäisen maailmansodan aikana von Drygalski palveli Belgiassa pataljoonan komentajana. Sodan jälkeen hän matkaili laajalti Siperiassa, Euroopassa, Aasiassa ja Pohjois-Amerikassa.

Von Drygalski kuoli Münchenissä 10. tammikuuta 1949.

Lähteet
-------

1. 1 2 3 4  Erich Dagobert von Drygalski *www.britannica.com*.  28.2.2024. Viitattu 22.3.2024. (englanniksi)
2. 1 2 3 4  Erich von Drygalski collection *archiveshub.jisc.ac.uk*. Viitattu 22.3.2024. (englanniksi)
**Sparse** on C-kielen semanttinen parseri, jota käytetään muun muassa Linux-ytimen kehityksessä mahdollisten ongelmakohtien havaitsemiseen. Ohjelman alkuperäinen tekijä on Linus Torvalds, joka aloitti ohjelman kehittämisen vuonna 2003.

Ohjelma tekee staattisen analyysin lähdekoodista. Ohjelman ensimmäinen ylläpitäjä oli Josh Triplett vuodesta 2006, jonka jälkeen seurasivat Christopher Li vuodesta 2009 ja Luc Van Oostenryck vuodesta 2018.

Torvalds on sanonut saaneensa inspiraatiota "Stanford checker" -ohjelmasta, jonka lähdekoodit eivät olleet saatavilla. "Stanford checkerin" kehittäjät perustivat yhtiön nimeltä Coverity ja julkaisivat ohjelmansa kaupallisena ohjelmana nimeltä "SWAT".

Ohjelma voi tunnistaa ja seurata annotaation avulla eri osoiteavaruuksien käyttöä kuten ytimen avaruuden ja käyttäjäavaruuden osoitteiden käyttöä, joiden eroista GCC-kääntäjä ei ole tietoinen.

Yksi ohjelman tavoitteista on ollut saada vahvempi staattinen tyyppijärjestelmä kuin dynaaminen tyyppitarkistus lisäämättä suoritusaikaista kuormaa. 
Ohjelmaa suoritetaan osana Linux-ytimen automaattista testaamista *linux-next* versiohallintahaarasta.
Smatch on sparsen päälle rakennettu työkalu, joka on tehty seuraamaan tietoja ja löytämään tilanteita jotka ovat aina (tai ei koskaan) tosia.

Lähteet
-------

1. 1 2  Luc Van Oostenryck: Sparse v0.6.1 *marc.info*.  13.10.2019. Viitattu 16.1.2020. (englanniksi)
2. 1 2  Neil Brown: Sparse: a look under the hood  8.6.2016. Lwn.net. Viitattu 3.9.2019. (englanniksi)
3. ↑  Sparse *kernel.org*. Viitattu 3.9.2019. (englanniksi)
4. 1 2 3  Sparse - a Semantic Parser for C *sparse.wiki.kernel.org*. Viitattu 3.9.2019. (englanniksi)
5. 1 2 3  Doc Searls: Linus & the Lunatics, Part I  24.11.2003. Linux Journal. Viitattu 3.9.2019. (englanniksi)
6. ↑  corbet: Finding kernel problems automatically  1.6.2004. Lwn.net. Viitattu 3.9.2019. (englanniksi)
7. ↑  Michael Kerrisk: KS2012: Kernel build/boot testing  5.9.2012. Lwn.net. Viitattu 7.8.2019. (englanniksi)
8. ↑  Neil Brown: Smatch: pluggable static analysis for C  22.6.2016. Lwn.net. Viitattu 3.9.2019. (englanniksi)

Aiheesta muualla
----------------

* Asennus ja käyttö KernelNewbies-sivustolla (englanniksi)
* Ohjelman manuaalisivu (englanniksi)
**Ariane Friedrich** (s. 10. tammikuuta 1984) on saksalainen korkeushyppääjä. Hän edusti urallaan LG Eintracht Frankfurtia ja häntä valmensi Günter Eisinger.

Friedrich voitti alle 20-vuotiaiden Euroopan-mestaruuden Tampereella 2003 tuloksella 188 cm. Euroopan cupissa hän sijoittui 2004 kolmanneksi hypättyään 192. Alle 23-vuotiaiden EM-kilpailuissa hän sai pronssia 2005. Universiadeissa hän sijoittui kolmanneksi 2005, toiseksi 2007 ja voitti 2009.

Friedrich sijoittui kahdeksanneksi Valencian sisäratojen MM-kilpailuissa 2008 tuloksella 193 cm. Pekingin olympialaisissa hän oli seitsemäs ylitettyään 196. Hän voitti 2008 sekä sisä- että ulkoratojen Euroopan cupin. IAAF:n yleisurheilufinaalissa hän sijoittui samana vuonna neljänneksi. Torinon sisäratojen EM-kilpailuissa 2009 hän voitti kultaa tuloksella 201 cm. Euroopan joukkuemestaruuskilpailuissa Leiriassa hän voitti korkeuden tuloksella 202. Berliinin MM-kilpailuissa 2009 hän sijoittui alun perin kolmanneksi tuloksella 202 cm, mutta nousi vuosia myöhemmin hopeasijalle Anna Tšitšerovan dopinghylkäyksen jälkeen. Hän sai MM-hopeamitalinsa Berliinin ISTAF-kilpailuissa syyskuussa 2019. Barcelonan EM-kilpailuissa 2010 hän oli kolmas tuloksella 201. Lontoon olympialaisissa 2012 hän karsiutui loppukilpailusta.

Friedrich on voittanut Saksan ulkoratamestaruuden vuosina 2004, 2007–2010 ja 2012 sekä hallimestaruuden 2006–2010 ja 2012. Hän hyppäsi ennätyksensä 206 cm Berliinissä 14. kesäkuuta 2009. Tuolloin hän paransi Heike Henkelin lähes 18 vuotta vanhaa Saksan ennätystä yhdellä senttimetrillä. Hallissa hän on hypännyt parhaimmillaan 205 cm Karlsruhessa 15. helmikuuta 2009.

Lähteet
-------

1. 1 2 3 4  Athletenportrait - Ariane Friedrich *leichtathletik.de*. www.leichtathletik.de. Viitattu 23.6.2012. (saksaksi)
2. 1 2 3 4  Ariane Friedrich Kansainvälinen yleisurheiluliitto.  (englanniksi) Viitattu 25.8.2009
3. ↑  Ariane Friedrich erhält WM-Silber von 2009 *www.leichtathletik.de*.  1.9.2019.  Arkistoitu 5.11.2019. Viitattu 12.9.2019. (saksaksi)
4. ↑  High Jump Women Final *European Athletic*.  1.8.2010. Viitattu 2.8.2010. (englanniksi)
5. ↑  Powell, David: For Friedrich, simply a ‘Wow!’ day - ÅF Golden League *iaaf.org*.  14.6.2009. IAAF. Viitattu 21.6.2009. (englanniksi)

Aiheesta muualla
----------------

* Kuvia tai muita tiedostoja aiheesta **Ariane Friedrich** Wikimedia Commonsissa

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* World Athletics
* Tilastopaja 🔒

 |

 |
**Yaquin kieli** on Meksikon Sonoran ja Yhdysvaltojen Arizonan osavaltioissa asuvien yaquiden puhuma kieli. Se kuuluu uto-atsteekkilaisten kielten kielikuntaan. Meksikossa kielellä on noin 14 000 puhujaa ja Yhdysvalloissa vuoden 2000 tietojen mukaan 620. Kieli on läheistä sukua mayon kielelle ja kielien puhujat ymmärtävät osittain toisiaan.

Piirteet
--------

Tavallisin sanajärjestys yaquin kielessä on subjekti-objekti-verbi. Niinpä esimerkiksi suomen kielen lause "minä näen kissan" sanottaisiin yaquin kielen sanajärjestykseen käännettynä "minä kissan näen". Yksiköistä tehdään monikkoja lisäämällä sanan loppuun pääte -m tai -im. Päätettä -im käytetään, jos sana on vokaaliin loppuva laina espanjasta tai englannista. Päätettä -k käytetään menneisyyteen viittaavissa aikamuodoissa ja päätettä -ne futuurissa. Säännöissä on tosin monia poikkeuksia.Sanojen ääntäminen vaihtelee voimakkaasti eri puhujaryhmien kesken.

Lähteet
-------

1. ↑  Yaqui - A language of Mexico *Ethnologue*. Viitattu 26.9.2011. (englanniksi)
2. ↑  Yoeme Language Bacics Hemispheric Institute of Performance and Politics.  Arkistoitu 14.8.2020. Viitattu 26.9.2011. (englanniksi)
**Anna Carolina Odell** (s. 3. lokakuuta 1973 Tukholma) on ruotsalainen kuvataiteilija ja elokuvaohjaaja. Hänen elokuvansa *Luokkajuhla* (Återträff) valmistui vuonna 2013.

Odell opiskeli kuvataidetta ensiksi Gerlesborgsskolanissa. Vuonna 2006 hän pääsi Tukholman Konstfack-taidekouluun. Hän valmistui maisteriksi 2012 Kungliga Konsthögskolanista.

Kohu ja oikeudenkäynti vuonna 2009
----------------------------------

Odell nousi julkisuuteen 2009, kun hän taideopiskelunsa lopputyönä teki lyhytfilmiä (*Okänd, kvinna 2009-349701*, suom. *Tuntematon, nainen, 2009-349701*), jossa hän itse näytteli mieleltään häiriintynyttä eräällä sillalla Tukholman alueella. Hänet vietiin St. Göranin psykiatriseen sairaalaan. Seuraavana päivänä Odell kertoi näytelleensä mielipuolisuuskohtauksen. Hän joutui asiasta oikeuteen ja sai sakon.

Luokkajuhla
-----------

Elokuva *Luokkajuhla* perustuu Odellin omiin kokemuksiin siitä, miltä tuntuu, kun joutuu koulukiusatuksi. Hänen mukaansa kiusatuksi voi joutua kuka tahansa. Odellin kohdalla kiusaaminen alkoi jo tarhassa ja jatkui läpi koulun. Hänen äitinsä yritti puuttua asiaan, mutta ilman tulosta. Kun Odell oli 15-vuotias, elämä tuntui hänestä pelkältä selviytymiseltä päivästä ja hetkestä toiseen.

*Luokkajuhla* palkittiin Ruotsissa kahdella Guldbagge-palkinnolla, parhaana elokuvana ja parhaasta käsikirjoituksesta vuonna 2014. Se palkittiin samana vuonna myös *Dagens Nyheterin* kulttuuripalkinnolla.

Lähteet
-------

1. ↑  Sarhimaa, Jutta: Palkittu ohjaaja Anna Odell tutkii vallan väärinkäyttöä *Helsingin Sanomat*.  3.2.2014. Viitattu 14.1.2015.
2. 1 2  Saarikoski, Sonja: Annan elämä *Ylioppilaslehti*.  3.10.2014. Viitattu 14.1.2015.
3. ↑  Laine, Olli: Onko uusi koulukiusaamiselokuva kosto? *Yle.fi* 7.11.2014.
4. ↑  Helsingin Sanomat.

Aiheesta muualla
----------------

* Palmén, Joanna: Provokaattori. *Image.fi* 6.11.2014.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Ruotsi
* Alankomaat
* Puola

 |
|  |
| Henkilöt | 
* Elonet

 |

 |
**Logi Már Einarsson** (s. 21. elokuuta 1964) on islantilainen poliitikko, joka toimi sosiaalidemokraattisen liiton puheenjohtajana vuosina 2016–2022.

Logi syntyi Akureyrissä. Hän valmistui arkkitehdiksi Oslon arkkitehtikorkeakoulusta vuonna 1992, josta lähtien hän työskenteli arkkitehtina vuoteen 2016 asti. Vuosina 2010–2012 hän toimi opettajana Reykjavíkin yliopistossa sekä Islannin arkkitehtiliiton puheenjohtajana.

Vuosina 2012–2016 Logi istui Akureyrin kaupunginvaltuustossa. Hänet valittiin Alltingiin vuoden 2016 parlamenttivaaleissa Norðausturkjördæmi-vaalipiiristä; vaalien jälkeen hänet valittiin sosiaalidemokraattisen liiton puheenjohtajaksi Oddný G. Harðardóttirin erottua toimesta. Vuodesta 2022 hän on toiminut Alltingin tulevaisuusvaliokunnan puheenjohtajana.

Logi on naimisissa Arnbjörg Sigurðardóttirin kanssa. Heillä on vuosina 1997 ja 2004 syntyneet lapset.

Lähteet
-------

1. 1 2 3  Logi Einarsson *Æviágrip þingmanna frá 1845*. Alþingi.  Arkistoitu 8.6.2022. Viitattu 8.6.2022. (islanniksi)
2. ↑  Arkitekt, pólitíkus, dansari *Morgunblaðið*.  2.11.2016.  Arkistoitu 8.6.2022. Viitattu 8.6.2022. (islanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Kristrún Mjöll Frostadóttir** (s. 12. toukokuuta 1988) on islantilainen sosiaalidemokraattisen liiton poliitikko, joka valittiin Alþingiin vuoden 2021 parlamenttivaaleissa. Vuodesta 2022 lähtien hän on toiminut puolueensa puheenjohtajana.

Kristrún syntyi Reykjavíkissä. Hän opiskeli taloustiedettä Islannin yliopistossa ja valmistui kandidaatiksi vuonna 2011. Vuonna 2014 hän suoritti taloustieteen maisterintutkinnon Bostonin yliopistossa ja vuonna 2016 taloustieteen ja kansainvälisen rahoituksen maisterintutkinnon Yalen yliopistossa. Opiskeluaikanaan hän työskenteli Islannin keskuspankissa vuosina 2009–2010. Vuosina 2011–2012 hän työskenteli Arion bankilla ja vuosina 2013–2014 toimittajana Viðskiptablaðiðilla. Vuosina 2015–2017 hän työskenteli Morgan Stanleyllä New Yorkissa ja Lontoossa. Vuosina 2018–2020 hän toimi opettajana Islannin yliopiston taloustieteellisessä tiedekunnassa. Vuosina 2018–2021 hän toimi Kvika bankin pääekonomistina. Vuoden 2021 parlamenttivaaleissa hänet valittiin Alþingiin Reykjavíkurkjördæmi suður -vaalipiiristä. Vuonna 2022 hänet valittiin Sosiaalidemokraattisen liiton puheenjohtajaksi.

Lähteet
-------

1. ↑  Kristrún Frostadóttir *Æviágrip þingmanna frá 1845*. Alþingi Íslands.  Arkistoitu 6.3.2023. Viitattu 6.3.2023. (islanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**laiska mopo Aprilia RX 50** on Aprilian valmistama enduromopo, joka lanseerattiin Suomen markkinoille vuonna 1998. RX:n ensimmäisessä mallissa Suomessa oli laadukkaat jarru- ja jousitusosat. Pyörässä oli edessä laadukkaat Marzocchin valmistamat upsidedown-iskunvaimentimet ja iso 230 mm levyjarru 2-mäntäisellä puristimella. Takana Sachsin monoiskunvaimennin ja 220 mm levyjarru 1-mäntäisellä puristimella. Vuosina 1998-2002 Suomeen tuodut RX:t olivat väritykseltään puna-mustia, puna-kelta-mustia ja sinisiä. Näissä RX:n malleissa oli Minarellin valmistama 6-vaihteinen ja nestejäähdytteinen AM6-moottori, jota on myöhemmin käytetty myös monessa muussa enduromopossa. 

Vuonna 2003 RX sai uudenmalliset katteet, ja kaasutin muuttui vanhasta 14 mm Dellorto SHA -mallista uuteen 16 mm Dellorto PHBN:ään. Vuonna 2004 RX:stä tuotiin markkinoille hyvin varusteltu racing-malli. Siinä on normaaliin malliin verrattuna maastoon soveltuvampia osia, kuten 40 mm upsidedown-keula. Siinä on myös digimittaristo ja sirompi takalippa.

Vuonna 2006 RX muuttui täysin, koska Aprilian mopojen valmistuksen osti Piaggio. Piaggio valmistaa muun muassa Derbiä ja Gileraa. Sen takia myös uuden RX:n kone vaihtui Rabasaan, joka toimii myös Derbi Sendan voimanlähteenä. Pyörän ulkomuoto muistuttaa myös aika lailla Derbi Sendaa, koska se on rakennettu yhdistelemällä Derbi DRD Pro:n ja Derbi DRD Racingin osia. Katteet ovat Derbistä poiketen punavalkoiset.

Aprilia RX 07 puolestaan eroaa aika lailla edellisistä. Täysin samoilla osilla varustettu mopo eroaa vain katteista ja tarroista. Maskikin on Derbi DRD Racingin. Katteissa on leijona-aiheiset teippaukset. Katteiden muovi on taipuisaa, joten ne eivät halkea helposti.

Tekniset tiedot
---------------

|  |  |  |
| --- | --- | --- |
| Moottori | 49,75 cm³,Minarelli AM6 2-tahti / 49,9 cm³,Rabasa 2-tahti | nestejäädytys |
| Puristussuhde | 12,5:1 |
| Sytytys | Sytytysennakko: 1,5 mm | Sytytystulppa: NGK-BR8ES |
| Teho (kuristamaton) | 5,8 kW - rajoittamaton teho | 8 hv - rajoittamaton teho |
| Vaihteita | 6 |
| Kaasutin | Dell'Ortto SHA 14.12 -2003 | Dell'Orto PHBN 16 2004->
Dell'Orto PHVA 17.5 2007-> |
| Käynnistys | poljinkäynnistys |
| Renkaat | etu: 80/90x21 | taka: 110/80x18 |
| Pituus / leveys / istuinkorkeus | 2306 mm / 810 mm / 940 mm |
**Yhdestoista tunti** (engl. *Eleventh Hour*) on amerikkalainen tieteeseen perustuva draamasarja, joka perustuu vuoden 2006 samannimiseen brittisarjaan. Sarjaa esitettiin alun perin CBS:llä 9. lokakuuta 2008 – 2. huhtikuuta 2009 torstaisin. 19. toukokuuta 2009 paljastettiin, että sarjan tuotanto päättyy.

Sarjaa näytettiin vain yhden tuotantokauden verran. Tuotantokaudella oli katsojia Yhdysvalloissa keskimäärin noin 12 miljoonaa jaksoa kohti.

Juoni
-----

*Yhdestoista tunti* seuraa älykkään biofyysikko ja FBI:n erikoisagenttineuvonantajan, tri Jacob Hoodin (Rufus Sewell) työtä kun tämä ratkaisee rikoksia joihin liittyy tieteelliset tai paranormaalit ilmiöt, joita kukaan muu ei pysty ratkaisemaan. Erikoisagentti Rachel Young (Marley Shelton) on määrätty suojelemaan Hoodia. Tri Hoodia ja erikoisagentti Youngia avustaa sarjan lopussa erikoisagentti Felix Lee (Oman Benson Miller).

Hahmot
------

* **Rufus Sewell** - **Tri Jacob Hood** (jaksot 1-18): FBI:n tieteisiin keskittyvä neuvonantaja, joka kutsutaan tutkimaan rikoksia joihin saattaa liittyä tieteellinen selitys.

* **Marley Shelton** - **FBI: erikoisagentti Rachel Young** (jaksot 1-18): Hoodin valvoja, joka palkattiin suojelemaan tätä.

* **Omar Benson Miller** - **FBI:n erikoisagentti Felix Lee** (jaksot 14-18): esiteltiin sarjan lopussa, tämän pyytäessä Jacob Hoodia avustamaan erään tapauksen kanssa. Kun tapaus saatiin ratkaistua, Omar pyysi saada työskennellä Hoodin kanssa vakituisesti.

Production
----------

Alkuperäinen ITV:n versio sisälsi neljä 90 minuutin pituista jaksoa. Ennen kuin kyseiset jaksot saatiin esitettyä CBS tilasi 13 tunnin pituista jaksoa lisää. Pilottijakso tuotantoon kului noin 4 miljoonaa dollaria ja loput jaksot maksoivat noin 2 miljoonaa dollaria per jakso.

### DVD-julkaisu

*Yhdestoista tunti* julkaistiin DVD:llä 20. lokakuuta 2009 rajoitettuna julkaisueränä. Ainut nettisivusto joka tällä hetkellä myy sarjan DVD:tä on Warner Brothers Shop (). .

Lähteet
-------

1. ↑  CBS PressExpress - Eleventh Hour - About the Show CBS.  Arkistoitu 25.2.2009. Viitattu 10.10.2008.
2. ↑
3. ↑   (Arkistoitu – Internet Archive)
4. ↑
5. 1 2  Kaplan, Don. "Don't Blow It - Where 'X-Files' Meets 'CSI,' CBS Makes Daring $30-Mil Bet", *New York Post*, 2008-08-25. Luettu 2008-09-18.
6. ↑   (Arkistoitu – Internet Archive)
**Brahim Abdelkader Díaz** (s. 3. elokuuta 1999 Málaga, Espanja) on marokkolainen jalkapalloilija. Hän edustaa Real Madridia. Brahim on pelipaikaltaan keskikenttäpelaaja.

Seurajoukkueura
---------------

Brahimin mahdollinen siirto pois Manchester Citystä nousi puheenaiheeksi, kun hänen silloinen sopimuksensa oli päättymässä kesällä 2019 eikä uutta sopimusta seuran kanssa ollut onnistuttu solmimaan. 6. tammikuuta 2019 Brahim palasi takaisin kotimaahansa ja teki 6½-sopimuksen Real Madridin kanssa. Hänestä maksettiin noin 17 miljoonan euron siirtokorvaus, joka voi myöhemmin nousta 24 miljoonaan euroon, mikäli menestysehdot täyttyvät.

Hän teki ensiesiintymisensä uudessa seurassaan 9. tammikuuta 2019 Copa del Reyn ottelussa Leganésia vastaan.

Lähteet
-------

1. ↑  Brahim Díaz on verge of joining Real Madrid from Manchester City for £15.5m The Guardian. Viitattu 22.1.2019. (englanniksi)
2. ↑  Comunicado Oficial: Brahim Díaz Real Madrid CF. Viitattu 22.1.2019. (espanjaksi)
3. ↑  Real Madrid 3–0 Leganés BBC. Viitattu 22.1.2019. (englanniksi)

Aiheesta muualla
----------------

* Brahim Díazin tilastot Soccerway-sivustolla (englanniksi)

Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Nacho |
7 Vini Jr. |
8 Kroos |
10 Modrić |
11 Rodrygo |
12 Camavinga |
13 Lunin |
14 Joselu |
15 Valverde |
16 Odriozola |
17 Vázquez |
18 Tchouaméni |
19 Ceballos |
20 García |
21 Brahim |
22 Rüdiger |
23 Mendy |
24 Güler |
25 Arrizabalaga |
Valmentaja Ancelotti
Eugen Szenkar
**Eugen Szenkar** (unk. *Szenkár Jenő*; 9. huhtikuuta 1891 Budapest – 28. maaliskuuta 1977 Düsseldorf) oli unkarilainen kapellimestari.

Szenkar opiskeli alun perin isänsä Nándor Szenkárin johdolla ja sitten Budapestin musiikkiakatemiassa. Hän johti Prahan Deutsches Landestheaterissa (1911–1913), Budapestin Volksoperissa (1913–1915), Salzburgin Mozarteumissa (1915–1916), Altenburgissa (1916–1920), Frankfurt am Mainin oopperassa (1920–1923), Berliinin Volksoperissa (1923–1924) ja Kölnin oopperassa (1924–1933).

Szenkar juutalaisena pakeni Saksasta vuonna 1933 natsien noustua valtaan. Hän lähti alun perin Neuvostoliittoon. Vuodesta 1944 hän johti Brasilian sinfoniaorkesteria Rio de Janeirossa. Szenkar palasi Saksaan vuonna 1950. Hän johti oopperaa Mannheimissa ja Düsseldorfissa. Hän esiintyi myös Tel Avivissa. Szenkar nautti kapellimestarina laajaa arvostusta ennen toista maailmansotaa, mutta jäi sittemmin vähäiselle huomiolle.

Lähteet
-------

1. 1 2 3 4 5  Aryeh Oron, Eugen Szenkar Bach-Cantatas 10/2009, viitattu 21.3.2024 (englanniksi)
2. 1 2 3  Szenkar, Eugen The Concise Oxford Dictionary of Music, viitattu 21.3.2024 (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Puola

 |
|  |
| Taiteenala | 
* LexM
* MusicBrainz

 |
|  |
| Henkilöt | 
* Deutsche Biographie

 |

 |
**Sheldon Lee Cooper** on televisiosarjoissa *Rillit huurussa* ja *Young Sheldon* esiintyvä kuvitteellinen hahmo. Ensimmäisessä häntä esittää Jim Parsons ja jälkimmäisessä Iain Armitage.

Hänen nuoruudestaan kertovan *Young Sheldon* -sarjan aikaan Sheldon asui itäisessä Texasissa perheensä kanssa, johon kuului hänen isoveljensä Georgie ja kaksoissiskonsa Missy. Hänen äitinsä Mary oli uskonnollinen ja oli kirkossa töissä. Hänen isänsä George oli laiskempaa elämää elävä jalkapallovalmentaja. Sen lisäksi Sheldonin tuttavapiiriin kuuluivat hänen ikätoveri ja älyllinen kilpailija Paige Swanson, professorit John Sturgis ja Grant Linkletter, sekä naapurin Billy Sparks.

Sarjassa *Rillit huurussa* Sheldon asui Pasadenassa ystäviensä Leonardin, Pennyn, Rajeshin, Bernadetten, Stuartin, Howardin ja nykyisen puolisonsa Amyn kanssa.

Sheldonin luonteenpiirteisiin kuuluvat korkea älykkyys ja mielenkiinto tieteisiin. Hän on lisäksi sosiaalisesti hyvin rajoittunut. Sheldonin luonteen on spekuloitu liittyvän autismiin. Sarjan luoja Chuck Lorre ei ole halunnut antaa Sheldonille autismin leimaa, mutta näyttelijä Jim Parsons on kertonut kokevansa hahmonsa niin.

Lähteet
-------

1. ↑  Brendan Le, Dave Quinn: Jim Parsons Says Reprising His Big Bang Theory Role for Young Sheldon Finale Was 'the Nicest Little Coda' *people.com*.  29.3.2024. People. Viitattu 31.3.2024. (englanniksi)
2. ↑  Sargeant, Rebecca: Every Young Sheldon Character Who Doesn't Appear In Big Bang Theory *screenrant.com*.  12.10.2023. Screen Rant. Viitattu 31.3.2024. (englanniksi)
3. ↑  West, Alex: Fans Think Sheldon Cooper Is Autistic — Truth About 'The Big Bang Theory' Character *distractify.com*.  13.4.2023. Distractify. Viitattu 31.3.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sheldon Cooper